এটি খুব গুরুত্বপূর্ণ প্রশ্ন। সরকার কর্তৃক অনুমোদিত শুধু তাই নয়, হাইকোর্ট থেকেও নির্দেশনা, রায়, অনুমোদন ও স্বীকৃতিপ্রাপ্ত, প্রত্যেকটা আদালতের রায় আছে। পুলিশ, র্যাব সদস্যরা আমাদের বই-পুস্তক যাচাই বাছাইয়ের জন্য সন্দেহবশত জব্দ করছে বিভিন্ন সময়ে, কিন্তু আদালত সেগুলো কিন্তু ফেরত দেওয়ার নির্দেশ দিয়েছেন। কাজেই আপনারা বলতে পারেন যে, সরকার কর্তৃক আমরা অনুমোদিত এবং আমরা প্রতিটা কাজ করি অনুমতি নিয়ে। আমাদের মত এতো অনুমোদন নিয়ে, এতো বিধিবিধান মেনে, সরকারের নিয়ম-নীতি রক্ষা করে, সাংবিধানিক নিয়ম-নীতি রক্ষা করে এদেশে এমন শান্তিপূর্ণ আন্দোলন আর দ্বিতীয় কেউ করছে না তা আমরা চ্যালেঞ্জ করে বলতে পারি। কিন্তু তবুও এই হয়রানি করছে কেন? এখানেই হলো প্রশ্ন।